ΓΡΑΠΤΗ ΕΡΩΤΗΣΗ E-1701/97 υποβολή: Ulf Holm (V) προς την Επιτροπή (20 Μαΐου 1997)

Θέμα: Μεταφορά ζώντων ζώων

ώσον αφορά τις ενισχύσεις της ΕΕ στις εξαγωγές ζώντων ζώων, μπορεί η Επιτροπή να επισημάνει ποιες χώρες εξάγουν ζώντα ζώα;

1. Πόσα ζώα εξάγονται σε κάθε χώρα αντίστοιχα;

2. Πώς εξελίχθηκαν οι εξαγωγές ζώντων ζώων από τα κράτη μέλη της ΕΕ προς άλλες χώρες τα τελευταία 15 χρόνια;

3. Ποιο είναι το ύψος της ενίσχυσης ανά ζώο που παρέχει η Κοινότητα;

4. Υπάρχουν κανόνες όσον αφορά τους τρόπους μεταφοράς και, εάν ναι, ποιος επιβλέπει τη μεταφορά;

Απάντηση του κ. Fischler εξ ονόματος της Επιτροπής (15 Ιουλίου 1997)

1. Εξαιρουμένων των νεοσσών μιας ημέρας, το μόνα ζώντα ζώα που εξάγονται και για τα οποία καταβάλλονται επιστροφές κατά την εξαγωγή, από την Κοινότητα προς τρίτες χώρες είναι βοοειδή. Το 1996 εξήχθησαν 497 491 ζώα. Οι κυριότερες χώρες προορισμού για τις εξαγωγές ζώντων ζώων ήταν ο Λίβανος, η Αίγυπτος, η Τουρκία και η Λιβύη. Το 79% των κοινοτικών εξαγωγών ζώντων ζώων είχαν ως προορισμό τις 4 αυτές χώρες:

>TABLE>

2. Οι εξαγωγές ζώντων ζώων κατά την τελευταία εξαετία και το ποσοστό των συνολικών εξαγωγών βοείου κρέατος που αντιπροσωπεύουν έχουν ως εξής:

>TABLE>

Για το πρώτο πεντάμηνο του 1997, η εκτίμηση δείχνει ότι οι αιτήσεις για την έκδοση πιστοποιητικών εξαγωγής που υποβλήθηκαν αφορούσαν 119 145 ζώντα ζώα. Ο αριθμός αυτός παρουσιάζει περαιτέρω μείωση των κοινοτικών εξαγωγών ζώντων ζώων. Επιπλέον, το δεύτερο έτος εφαρμογής της συμφωνίας της GATT. το 1996/1997, οι αιτήσεις έκδοσης πιστοποιητικών εξαγωγής μειώθηκαν για τα ζώντα ζώα κατά 9% περίπου του συνόλου των εξαγωγών βοείου κρέατος.

3. Οι επιστροφές κατά την εξαγωγή για το βόειο κρέας και ζώντα ζώα καθορίζονται τουλάχιστον κάθε τρεις μήνες και δημοσιεύονται στην Επίσημη Εφημερίδα. Τα ισχύοντα ποσά για τις επιστροφές κατά την εξαγωγή δημοσιεύθηκαν στον κανονισμό (ΕΚ) αριθ. 981/97 της 30ής Μαΐου 1997 ((Από το 1995, περιλαμβάνονται στις στατιστικές η Αυστρία, η Σουηδία και η Φινλανδία λόγω της διεύρυνσης της Ευρωπαϊκής ώνωσης. )). Από τον Ιανουάριο του 1997 το επίπεδο των επιστροφών μειώθηκε κατά 22,5%-32,5%. Η επιστροφή κατά την εξαγωγή που καταβάλλεται για το βόειο κρέας είναι διαφοροποιημένη. Το ύψος της επιστροφής ποικίλλει ανάλογα με τον προορισμό. Η επιστροφή που καταβάλλεται για ζώντα ζώα άλλα πλην των ζώων καθαράς φυλής για χώρες προορισμού με υψηλότερες επιστροφές είναι 57,50 ECU/100 χλγρ. ζώντος βάρους για τα αρσενικά βοοειδή και 38,50 ECU/100 χλγρ. ζώντος βάρους για τα θηλυκά βοοειδή, ενώ για το νωπό κρέας αρσενικών ενήλικων βοοειδών το ύψος της επιστροφής είναι 122,50 ECU/100 χλγρ. βάρους σφαγίου.

Ο παρακάτω πίνακας δείχνει τη σχέση μεταξύ της επιστροφής για ζώντα βοοειδή (άλλων πλην των ζώων καθαράς φυλής) και για νωπά σφάγια, για εξαγωγές στις χώρες προορισμού με τις υψηλότερες επιστροφές:

(ECU/100 χλγρ)

>TABLE>

4. Η οδηγία 91/628/ΕΟΚ, όπως τροποποιήθηκε από την οδηγία 95/29/ΕΚ ((ΕΕ L 148 της 30.06.1995 )), σχετικά με την προστασία των ζώων κατά τη μεταφορά, περιλαμβάνει διατάξεις που έχουν θεσπισθεί για να εξασφαλίσουν την τήρηση από τους μεταφορείς, που μεταφέρουν ζώα από την κοινοτική επικράτεια προς τρίτες χώρες, των κατάλληλων συνθηκών καλής μεταχείρισης των ζώων. Ειδικότερα, οι αρχές του εξάγοντος κράτους μέλους πρέπει να εξασφαλίζουν ότι τα ζώα μεταφέρονται μόνο εάν υπάρχουν οι κατάλληλες συνθήκες για τη φροντίδα τους κατά τη μεταφορά. Η μεταφορά των ζώων πρέπει να πραγματοποιείται σε φορτηγά και σκάφη τα οποία είναι κατάλληλα για το σκοπό αυτό. Βάσει των κανόνων που θεσπίζει η οδηγία 95/29/ΕΚ, πρέπει να έχει προετοιμασθεί το δρομολόγιο εκ των προτέρων και να διαβιβάζεται στην αρμόδια αρχή. Το προσωπικό που έχει αναλάβει τη μεταφορά πρέπει να επικυρώνει το δρομολόγιο στο σημείο στο οποίο τα ζώα εγκαταλείπουν την κοινοτική επικράτεια, αφού έχει γίνει έλεγχος των ζώων και έχουν κριθεί από αξιωματούχο ότι είναι κατάλληλα για να συνεχίσουν το ταξίδι τους.

Κατόπιν προτάσεως της Επιτροπής, έχουν αρχίσει συζητήσεις με τα κράτη μέλη για την επιστροφή του ποσού της επιστροφής κατά την εξαγωγή από εξαγωγείς που δεν τήρησαν πλήρως τους κανόνες καλής μεταχείρισης.